CELEX: 62014CN0169
Language: hr
Date: 2014-04-07 00:00:00
Title: Predmet C-169/14: Zahtjev za prethodnu odluku koji je 7. travnja 2014. uputio Sección Tercera de la Audiencia Provincial de Castellón (Španjolska) – Juan Carlos Sánchez Morcillo i María del Carmen Abril García protiv Banco Bilbao Vizcaya Argentaria, SA

10.6.2014   
            
            
               HR
            
            
               Službeni list Europske unije
            
            
               C 175/32
            
         Zahtjev za prethodnu odluku koji je 7. travnja 2014. uputio Sección Tercera de la Audiencia Provincial de Castellón (Španjolska) – Juan Carlos Sánchez Morcillo i María del Carmen Abril García protiv Banco Bilbao Vizcaya Argentaria, SA
   (Predmet C-169/14)
   2014/C 175/40
   Jezik postupka: španjolski
   
      Sud koji je uputio zahtjev
   
   Audiencia Provincial de Castellón
   
      Stranke glavnog postupka
   
   
      Tužitelji: Juan Carlos Sánchez Morcillo i María del Carmen Abril García
   
      Druga stranka u postupku: Banco Bilbao Vizcaya Argentaria, SA
   
      Prethodna pitanja
   
   
               1.
            
            
               Protivi li se članak 7. stavak 1. Direktive 93/13/EEZ (1), koji državama članicama nameće obvezu da u interesu potrošača osiguraju primjerena i djelotvorna sredstva za sprečavanje stalnog korištenja nepoštenih odredaba u ugovorima koje prodavatelji robe i pružatelji usluga sklapaju s potrošačima, postupovnoj odredbi poput članka 695. stavka 4. španjolskog zakona o građanskom postupku koja, uređujući institut žalbe protiv odluke o prigovoru na ovrhu na imovini opterećenoj hipotekom ili zalogom, dopušta samo žalbu na rješenje o obustavi postupka odnosno o neprimjenjivanju nepoštene klauzule, a isključuje žalbu u drugim slučajevima, što za neposrednu posljedicu ima to da se ovrhovoditelj može žaliti u slučaju prihvaćanja prigovora ovršenika i obustavljanja postupka odnosno neprimjenjivanja nepoštene klauzule, ali isključuje mogućnost žalbe ovršenika potrošača u slučaju odbijanja njegova prigovora?
            
         
               2.
            
            
               Je li u području primjene pravila Europske unije o zaštiti potrošača sadržanih u Direktivi 93/13/EEZ sukladna s pravnim načelom učinkovite sudske zaštite i s pravima na pravični postupak te na jednakost oružja, kako su uspostavljeni u članku 47. Povelje Europske unije o temeljnim pravima (2), odredba nacionalnog prava poput članka 695. stavka 4. španjolskog zakona o građanskom postupku, koja, uređujući institut žalbe protiv odluke o prigovoru na ovrhu na imovini opterećenoj hipotekom ili zalogom, dopušta samo žalbu na rješenje o obustavi postupka odnosno o neprimjenjivanju nepoštene klauzule, a isključuje žalbu u drugim slučajevima, što za neposrednu posljedicu ima to da se ovrhovoditelj može žaliti u slučaju prihvaćanja prigovora ovršenika i obustavljanja postupka odnosno neprimjenjivanja nepoštene klauzule, ali isključuje mogućnost žalbe ovršenika potrošača u slučaju odbijanja njegova prigovora?
            
         
      (1)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, str. 29.) (SL, posebno izdanje na hrvatskom jeziku, poglavlje 15., svezak 12., str.24.)
   
      (2)  SL 2000, C 364, str. 1.